open-index/open-wikipedia-markdown huggingface dataset:
Lafýstio (kylä)

**Lafýstio** (, ) on Kreikan kylä, joka kuuluu hallinnollisesti Livadeián kuntaan, Boiotian alueyksikköön ja Keski-Kreikan alueeseen. Kylän väkiluku on 272 (2021).

Lafýstion kylä sijaitsee noin kuusi kilometriä itään Livadeián kaupungista. Se on rakennettu noin 270 metrin korkeuteen merenpinnasta laskettuna. Kylä on nimetty vuonna 1927 antiikin ajan Lafystion-vuoren mukaan, koska vuori yhdistetään heti kylän eteläpuolella olevaan nykyiseen Profítis Ilías -vuoreen. Kylän vanha nimi oli *Granítsa* (Γρανίτσα). Kraatterissa ylhäällä vuorella sijaitsee autioitunut kylä *Palaiá Granítsa* (Παλαιά Γρανίτσα, ”Vanha Granítsa”).

Lafýstio muodostaa oman kyläyhdyskuntansa (Δημοτική Κοινότητα Λαφυστίου, *Dimotikí Koinótita Lafystíou*), johon ei kuulu muita asutuksia.

## Lähteet
Lafýstio

**Lafýstio** (, ) voi viitata seuraaviin paikkoihin Kreikassa:

* Profítis Ilías, vuori Boiotiassa Keski-Kreikassa; mahdollisesti antiikin Lafystion
* Xerovoúni eli Lafýstio, vuori Boiotiassa Keski-Kreikassa; saanut toisen nimensä antiikin Lafystionista
* Lafýstio, kylä Livadeián kunnassa Boiotian alueyksikössä Keski-Kreikan alueella
Granítsa

**Granítsa** () voi viitata seuraaviin paikkoihin Kreikassa:

* Granítsa, kylä Ágrafan kunnassa Evrytanían alueyksikössä Keski-Kreikan alueella
* Lafýstio, entinen Granítsa, kylä Livadeián kunnassa Boiotian alueyksikössä Keski-Kreikan alueella
Solinári

**Solinári** (, ) on Kreikan kylä, joka kuuluu hallinnollisesti Alíartos-Thespiésin kuntaan, Boiotian alueyksikköön ja Keski-Kreikan alueeseen. Kylän väkiluku on 283 (2021).

Solinárin kylä sijaitsee Kopaḯdan tasangon etelälaidalla Tilfoúsio-vuoren länsipuolella noin 17 kilometriä kaakkoon Livadeiásta. Se on rakennettu noin 256 metrin korkeuteen merenpinnasta laskettuna. Kylän vanha nimimuoto vuoteen 1912 saakka oli *Soulinári* (Σουληνάρι). Solinári muodostaa oman kyläyhdyskuntansa (Δημοτική Κοινότητα Σωληναρίου, *Dimotikí Koinótita Solinaríou*), johon ei kuulu muita asutuksia.

Nykyisen kylän lähellä sijaitsi antiikin aikana Alalkomenain kaupunki.

## Lähteet
Agoulinítsa

**Agoulinítsa** (, eli Λίμνη Αγουλινίτσας, *Límni Agoulinítsas*) oli järvi Eliissä Peloponnesoksen niemimaalla Kreikassa. Se sijaitsi nykyisen Pýrgoksen kunnan alueella. Nykyisin järvi on kuivattu ja sen alue on viljelyskäytössä.

Agoulinítsa-järvi sijaitsi Alfeiós-joen suussa lähellä Joonianmereen kuuluvan Kyparissiakóslahden rantaa, ja oli osa joen suistoaluetta. Se sai vettä myös merestä kanavien kautta, mikä teki siitä laguunimaisen. Järvi sai nimensä sen rannalla olleesta Agoulinítsan kylästä, nykyisestä Epitáliosta; toisaalta nimi viittaa järven ankeriaisiin, joiden kalastaminen oli (muiden kalojen ohella) paikallisille merkittävä elinkeino. Agoulinítsa oli yhdistetty kanavalla kaakonpuoleiseen Kaïáfas-järveen.

Järveä ei ollut olemassa vielä antiikin aikana. Silloin lähellä sijaitsi Samikonin kaupunki, ja osan sen alakaupungista arvellaan olleen myöhemmän järven alueella. Järvi muodostui paikalle keskiajalla.

Järven kuivaaminen aloitettiin vuonna 1967 ja se valmistui vuonna 1970. Kuivaus paljasti noin 20 neliökilometriä maata, josta maanviljelyksen käyttöön voitiin maanparannuksen jälkeen ottaa noin 80%. Samaan aikaan kuivattiin läheinen, luoteisenpuolinen Mouriá-järvi.

## Lähteet
Zerélia

**Zerélia** (, myös Λίμνες Ζηρέλια, *Límnes Zirélia*) -järvet ovat kaksi kraatterijärveä, mahdollisesti meteoriittijärveä, Thessaliassa Kreikassa. Ne ovat lajissaan Kreikan ainoat. Järvet sijaitsevat Almyróksen kunnassa Magnesian alueyksikössä noin neljä kilometriä lounaaseen Almyróksen kaupungista.

Zerélian järvet sijaitsevat Almyróksen tasangolla Óthrys-vuoren pohjoispuolella noin 130 metrin korkeudella merenpinnasta laskettuna. Järvistä suurempi, läntisempi järvi tunnetaan nimellä *Megálo Zeréli* (Μεγάλο Ζερέλι, ”Suuri Zeréli”, ). Sen pinta-ala on noin 0,04 neliökilometriä, halkaisija noin 250 metriä ja syvyys noin 8 metriä. Pienempi, itäisempi järvi tunnetaan nimellä *Mikró Zeréli* (Μικρό Ζερέλι, ”Pieni Zeréli”, ). Sen pinta-ala on noin 0,02 neliökilometriä, halkaisija noin 150 metriä ja syvyys noin 6 metriä. 

Järvet ovat muodoltaan pyöreitä ja niiden välinen etäisyys on noin 250 metriä. Järvet saavat vetensä maanalaisista lähteistä ja sadevetenä. Järvien syntyhistoria on epäselvä. Yleisimmän teorian mukaan ne olisivat syntyneet meteoriittien iskusta, ja siksi niitä kutsutaan usein kraatterijärviksi. Toisen teorian mukaan ne olisivat kuitenkin doliineja, kuten Dídyman luolat. Kolmannen teorian mukaan ne olisivat muinaisia tulivuoren kraattereita. Järvien synty ajoitetaan pleistoseenikauden lopulle tai holoseenikauden alkuun noin – vuotta sitten.

Järvien lähellä on neoliittisen kauden asuinpaikka, joka tunnetaan nimellä Magoúla Zerélia. Arkeologi Dimítris Theocháris on väittänyt, että toisessa järvistä olisi antiikin aikaisen Athene Itonialle omistetun temppelin jäänteet, mutta näkemys on kyseenalaistettu.

## Lähteet

## Aiheesta muualla
Nicolaus Adam Strungk

**Nicolaus Adam Strungk** (marraskuu 1640 Celle – 23. syyskuuta 1700 Dresden) oli saksalainen säveltäjä, viulisti ja urkuri.

Strungk oli urkuri Delphin Strungkin poika. Hän sai opetusta isältään ja Nathanael Schnittelbachilta. Vuodesta 1660 Strungk toimi ensiviulistina Wolfenbüttelin hovikapellissa, josta hän siirtyi vastaavaan asemaan Celleen. Vuonna 1665 hän liittyi Hannoverin hovikapellin palvelukseen. Vuonna 1678 hän pääsi musiikkijohtajaksi Hampuriin, jossa tuotettiin monia hänen oopperoitaan. Strungk tapasi Roomassa vieraillessaan Arcangelo Corellin. Tammikuussa 1688 hän seurasi Carlo Pallavicinoa Dresdenin hovikapellin kamariurkurina ja varakapellimestarina. Hän viimeisteli Pallavicinolta kesken jääneen oopperaan *L’Antiope*. Hänestä tuli Christoph Bernhardin kuoltua vuonna 1692 Dresdenin hovikapellin kapellimestari.

Strungk sai kesäkuussa 1692 luvan oopperateatterin perustamiseksi Leipzigiin. Se avattiin 8. toukokuuta 1693 Strungkin oman *Alceste*-oopperan esityksellä. Vuonna 1693 esitettiin hänen oopperansa *Nero* ja vuonna 1699 hänen oopperansa *Agrippina*. Strungkin tyttäret Philippine ja Elisabeth kuuluivat teatterin laulajiin. Strungkille myönnettiin Dresdenistä eläke vuonna 1697. Hänen tuotantoonsa kuuluu oopperoiden lisäksi oratorio sekä kosketinsoitin- ja kamarimusiikkia. Carl Philipp Emanuel Bachin mukaan hänen isänsä Johann Sebastian Bach oli Strungkin ihailija. Strungkin musiikki on nykyään kuitenkin huonosti tunnettua.

## Lähteet
Gavriás

**Gavriás** (, myös Γαυριάς) on vuori Peloponnesoksen niemimaalla Kreikassa. Sen korkeus on  metriä. Vuori sijaitsee Korinthian alueyksikön alueella. Gavriákselta saa alkunsa Korinthian Asopós-joki.

Vuorella on keskiaikaisen, noin 1300-luvulle ajoitetun linnoituksen rauniot.

## Lähteet
Kákavos (Chalkidikí)

**Kákavos** () on vuori Chalkidikín niemimaalla Makedoniassa Kreikassa. Sen korkeus on 623 metriä. Vuori sijaitsee niemimaan itäosassa Aristotélisin kunnassa.

Kákavos voidaan nähdä Cholomóntas-vuoren itäosana yhdessä sen pohjoispuolella sijaitsevan Stratonikó-vuoren kanssa. Kákavoksen ja Stratonikón erottaa toisistaan pienten tasankojen ketju Palaiochórin ja Stratónin kylien välillä.

## Lähteet
Ypsilántis (Boiotia)

**Ypsilántis** () on Kreikan kylä, joka kuuluu hallinnollisesti Alíartos-Thespiésin kuntaan, Boiotian alueyksikköön ja Keski-Kreikan alueeseen. Kylän väkiluku on 292 (2021).

Ypsilántisin kylä sijaitsee Tilfoúsio- ja Palaiothíva-vuorten itäpuolella ja Xerakióna-vuoren pohjoispuolella noin 19 kilometriä kaakkoon Livadeiásta. Se on rakennettu noin 206 metrin korkeuteen merenpinnasta laskettuna. Ypsilántis muodostaa oman kyläyhdyskuntansa (Δημοτική Κοινότητα Υψηλάντου, *Dimotikí Koinótita Ypsilántou*), johon ei kuulu muita asutuksia.

Kylä on nimetty vuonna 1953 Kreikan vapaussodan sankari Dimítrios Ypsilántisin mukaan lähellä vuonna 1829 käydyn Pétran taistelun vuoksi. Kylän aiempi nimi oli vuoteen 1912 *Vrastamítais* (Βρασταμήταις) ja vuosina 1912–1953 *Vrastamítes* (Βρασταμίτες).

## Lähteet
Ypsilántis

**Ypsilántis** () tai **Ypsilanti** voi viitata seuraaviin:

* Ypsilántis, kreikkalainen suku
* Ypsilántis, kylä Alíartos-Thespiésin kunnassa Boiotian alueyksikössä Keski-Kreikan alueella Kreikassa
* Dimítrios Ypsilántis, Kozánin kunnan kunnallisyksikkö Kozánin alueyksikössä Länsi-Makedonian alueella Kreikassa
* Ypsilanti, kaupunki Michiganin osavaltiossa Yhdysvalloissa
Kákavos (Límnos)

**Kákavos** (, myös *Kákkavos*, Κάκκαβος) on vuori Límnoksen saarella Kreikassa. Se sijaitsee saaren lounaisosassa koilliseen Thánoksen kylästä. Vuoren korkeus on noin 280 metriä merenpinnasta laskettuna.

Vuorella olevassa luolassa sijaitsee katoton Panagía Kakaviótissan kirkko. Sille kulkee vaellusreitti vuoren pohjoispuolelta.

## Lähteet

## Aiheesta muualla
Kákavos

**Kákavos** (, myös *Kákkavos*, Κάκκαβος) voi viitata seuraaviin vuoriin Kreikassa:

* Kákavos, vuori Chalkidikín niemimaalla Makedoniassa
* Kákavos, vuori Límnoksen saarella Pohjoisen Egean saarilla
Kastaniá (vuori)

**Kastaniá** (), antiikin **Knakalos** (, ), on vuori Peloponnesoksen niemimaalla Kreikassa. Sen korkeus on  metriä. Vuori sijaitsee Trípolin kunnassa Arkadian alueyksikön alueella.

Pausanias mainitsee Knakalos-vuoren, ja sanoo, että Kafyain asukkaat viettivät siellä vuotuista Artemis Knakalesialle omistettua juhlaa. Nykyisin vuorella sijaitsee Neitsyt Marian luostari (*Moní Panagías Vlachérnas*).

## Lähteet
Kokkinólakka

**Kokkinólakka** (, myös *Kokinólaka*, Κοκινόλακα) on vuori Epeiroksessa Kreikassa. Sen korkeus on  metriä. Vuori kuuluu eteläíseen Píndokseen ja sijaitsee Ártan alueyksikön alueella itäkoilliseen Ártan kaupungista.

## Huiput

Kokkinólakka-vuoren huippuja ovat:

* Kokkinólakka (Κοκκινόλακκα) eli Kokkinólakkos (Κοκκινόλακκος, )
* Tsoúma (Τσούμα, )
* Kókkina Stefánia (Κόκκινα Στεφάνια) eli Froúsa (Φρούσα, )
* Froúsia (Φρούσια) eli Polemístra (Πολεμίστρα, )
* Tserkíni (Τσερκίνι) eli Erkín (Ερκίν, )
* Matéria (Ματέρια, )
* Sanída (Σανίδα, )
* Fráksos (Φράξος, )
* Déndros (Δένδρος) eli Ftéri (Φτέρη, )
* Vlasáni (Βλασάνι, )
* Alepótrypes (Αλεπότρυπες, )
* Pisési (Ρισέσι, )
* Tsouknída (Τσουκνίδα, )
* Pyrgoúlia (Πυργούλια, )
* Groúna (Γρούνα, )
* Valaóra (Βαλαώρα, )
* Liméria (Λημέρια, )
* Psilí Tsoúma (Ψηλή Τσούμα, )

## Lähteet
Kruunun ritarikunta (Preussi)

**Kruunun ritarikunta**, virallisesti **Kuninkaallinen kruunun ritarikunta** (), oli preussilainen ritarikunta, joka perustettiin 18. lokakuuta 1861 kuningas, myöhemmin keisari, Vilhelm I:n käskystä hänen kruunajaistensa muistoksi. 

Ritarikunnalla palkittiin sekä ansioituneita siviilejä että sotilaita. Ensimmäisen maailmansodan aikana saajat olivat lähtökohtaisesti vain preussilaisia, mutta se myönnettiin ulkomaalaiselle kahdesti: bulgarialaiselle vuonna 1918 ja itävaltalaiselle 1817.  

Ritarikunnassa oli viisi luokkaa (suurristi, luokat 1–4) ja mitali. Sen nauha oli väriltään sininen: 

*  ritarikunnan nauha

## Lähteet
Johann Caspar Kerll

**Johann Caspar Kerll**, myös **von Kerll** (9. huhtikuuta 1627 Adorf – 13. helmikuuta 1693 München) oli saksalainen säveltäjä ja urkuri.

Kerll sai varhaisimman musiikkiopetuksensa isältään, joka oli urkuri. Hän aloitti säveltämisen viimeistään 14-vuotiaana. Kerll opiskeli 1640-luvulla Wienissä Giovanni Valentinin johdolla ja sai sitten Roomassa opetusta Giacomo Carissimilta. Hän sai paikan urkurina arkkiherttua Leopold Wilhelmin hovista Brysselistä ja vuonna 1656 varakapellimestarin aseman Ferdinand Marian hovista Münchenistä. Kuudessa kuukaudessa Kerll nousi kapellimestarin asemaan edeltäjänsä kuoltua. Hän toimi 1656–1677 ja 1684–1693 Münchenissä hovikapellimestarina ja välillä Wienissä urkurina.

Kerll sävelsi oopperoita, kuoroteoksia, urku- ja pianokappaleita. joista valikoima on julkaistu kokoelmassa *[[Denkmäler der Tonkunst in Bayern]]*, II, 2. Ensimmäinen Münchenin uudessa oopperatalossa esitetty teos oli Kerllin *Oronte*, joka on hänen kymmenen muun oopperansa tavoin kadonnut. Vuonna 1658 Kerll sai tehtäväksi messun säveltämisen Leopold I:n kruunajaisia varten. Hänelle annettiin aatelisarvo vuonna 1664.

Kerll jätti työnsä Münchenissä vuonna 1673 ja palasi Wieniin. Hän sai Leopoldilta eläkkeen vuonna 1675. Kaksi vuotta myöhemmin hänestä tuli yksi tämän hoviurkureista. Kerll asettui myöhemmin Müncheniin ja julkaisi siellä osan urkumusiikistaan sekä hengellisistä teoksistaan. Urkukontrapunktissa häntä on pidetty Johann Jakob Frobergerin seuraajana ja Johann Sebastian Bachin edeltäjänä.

## Lähteet
Taarka

**Taarka** on vuonna 2008 valmistunut virolainen tositarinaan pohjautuva draamaelokuva, joka kertoo setukaiskansanlaulaja Hilana Taarkasta. Elokuva on maailman ensimmäinen setonkielinen elokuva.

Elokuvan on ohjannut Ain Mäeots, ja pääosia näyttelevät Inga Salurand, Siiri Sisask ja Marje Metsur. Elokuva perustuu Kauksi Üllen käsikirjoittamaan ja vuosina 2005 ja 2006 Setomaan Obinitsassa esitettyyn näytelmään Taarka, jonka ohjaajana elokuvan sittemmin ohjannut Ain Mäeots toimi.

Taarka on suurimmaksi osaksi kuvattu Setumaalla, mutta joitakin kohtauksia on tehty myös Haapsalussa, Viljandissa, Suomessa ja Kalnienan kylässä Latviassa.

## Juoni
Elämäkertaelokuva käsittelee setojen lauluemon Hilana Taarkan elämää (1856–1933). Tapahtumat sijoittuvat vuosiin 1861–1933.

## Roolit

## Vastaanotto
Elokuva sai osakseen negatiivista arvostelua sekä kriitikoiden että setokultuurin edustajien taholta.

Ohjaaja Ain Mäeots oli Viron väestöllisen pienuuden vuoksi vaikean valinnan edessä: valitako rooleihin setoja, jotka eivät pääosin ole ammattinäyttelijöitä, vai ammattinäyttelijöitä, jotka eivät pääosin puhu seton kieltä. Koska valinta koitui ammattinäyttelijöiden hyväksi, joten elokuvassa kuultava seton kieli ei paikoin ole kovin autenttista. Setot ovat arvostelleet kielen heikkoa laatua ja valittaneet, että sitä on vaikea ymmärtää. ”Vaikka kyseessä ei ole antropologinen dokumentti, kieli on kiinteä osa jokaista kulttuuria, ja setojen tapauksessa se on tärkein seikka, joka erottaa heidät virolaisista”, on huomauttannut Eva Kübar.

Arvostelua on kohdistettu myös elokuvassa kuvattuihin kansantapoihin ja maailmankuvaan. Setojen ''ülembsootska'' Aare Hõrnin mukaan elokuvan tekijät eivät ole ottaneet huomioon setokulttuurin olennaisia yksityiskohtia. Myös elokuvassa esiintyvää runsaasta alkoholin käyttöä on pidetty loukkaavana. Ain Mäeots on vastannut syytöksiin toteamalla, että alati muuttuvaa kulttuuria on mahdotonta kuvata tavalla, joka ottaa kaiken mahdollisen huomioon, ja että ristiriidat ovat väistämättömiä. Kriitikot ovat myös pitäneet elokuvan hahmoja heikkoina.

## Festivaalit ja palkinnot
### Festivaalinäytökset
* Hampurin elokuvafestivaalit (Saksa) 2008
* Tallinnan Pimeiden öiden elokuvafestivaali (Viro) 2008
* Eurooppalaisen elokuvan festivaalit Torontossa (Kanada) 2008

### Palkinnot
* Tarton rakkauselokuvafestivaali tARTuFF 2008 – yleisöpalkinto
* Setokultuuripalkinto 2008
* Viron kulttuurirahasto debyyttipalkinto 2008
* ETV:n kulttuuriohjelman "OP!" vuoden elokuvan palkinto 2008

## Aiheesta muualla
* https://www.exitfilm.ee/portfolio/taarka/ (englanniksi)

## Lähteet
Platform 8

**Platform 8** on Kotake Createn kehittämä vuonna 2024 julkaistu seikkailukävelysimulaatiopeli. Pelissä yritetään päästä junan vaunuja eteenpäin ja viimeiseen juna-asemaan. Pelillä on edeltäjä *[[The Exit 8]]*, jossa ollaan jumissa metroaseman käytävä -luupissa ja yritetään päästä 8-uloskäyntiin.

## Pelaaminen
Peli alkaa eräästä junan vaunusta ja tarkoitus on selvitä vaunuja eteenpäin niin kauan, kunnes juna pääsee viimeiselle pysäkille. Jos vaunussa on poikkeama ja pelaaja selviää sen läpi, hän pääsee yhden aseman ohi. Asemia pelissä on yhdeksän (L0–L8).

Peli on edeltäjänsä *The Exit 8:n* esiosa, sillä mikäli sen pääsee läpi, pääsee edeltäjästä tuttuun loputtomaan maanalaiseen käytävään, jossa vastaan kävelee samasta pelistä tuttu mies.

## Lähteet
Ülembsootska

**Ülembsootska** eli 'ylempi käskynhaltija' on vuosittain Virossa Setojen kuningaskunnan päivillä jaettava setojen ja setokulttuurin puolestapuhujan kunniatehtävä. Ülembsootska toimii Setumaan kuningaskunnan myyttisen kuninkaan Pekon maanpäällisenä edustajana.

Aiemmat ülembsootskat muodostavat Setojen kuningaskunnan neuvoston, jonka tehtävä on tukea ülembsootskaa. 

## Luettelo ylemmistä käskynhaltijoista

*1994 Vello Anipai
*1995–1997 Paul Hagu
*1998 Volli Kera
*1999 Sulo Nurmeots
*2000 Aare Hõrn
*2001–2002 Inara Luigas
*2003–2006 Evar Riitsaar
*2007 Aare Hõrn
*2008 Silver Hüdsi
*2009 Õie Sarv
*2010–2011 Ahto Raudoja
*2012–2013 Aarne Leima
*2014 Annela Laaneots
*2015 Jane Vabarna
*2016–2017 Aarne Leima
*2017–2018 Piret Torm-Kriis
*2018–2019 Aare Hõrn
*2019–2021 Rein Järvelill
*2021–2022 Jane Vabarna 
*2022–2023 Anzelika Gomozova
*2023–2024 Evelin Leima
*2024–2025 Urmo Uiboleht 
*2025– Jalmar Vabarna

## Katso myös
* Setumaa
* Setomaan kunta
* Seton kieli
* Inkerikot, setot ja vatjalaiset – Kansankulttuuri, kieli ja uskomusperinteet (teos)

## Lähteet

## Aiheesta muualla
*Kirjoituksia Setumaan kuningaskunnasta
No, I'm not a Human

**No, I'm not a Human** on Trioskazin kehittämä vuonna 2025 julkaistu kauhu- visual novel -simulaatiopeli. Pelissä pelaaja päästää oman harkintansa mukaan yöllä kotiinsa ihmisiä ja yrittää päivällä selvittää onko joku heistä ”Vierailija”.

## Pelaaminen
Pelin alussa pelihahmon naapuri tulee varoittamaan pelaajaa saatuaan eräältä tutultaan kuulla auringossa olevan jokin vialla ja yhtäkkiä ilmestyneistä vaarallisista Vierailijoiksi () kutsutuista olennoista, jotka pystyvät ottamaan ihmisen muodon. Naapuri neuvoo pelaajaa välttämään päivällä ulos menemistä ilmaston yhtäkkisen radikaalin lämpenemisen takia ja ottamaan yöllä ovelle koputtavia ihmisiä kotiinsa, vaikka pelaaja ei tykkääkään ihmisten kanssa kanssakäymisestä. Hän myös kehottaa pysymään hänen ja hänen perheensä lähellä siinä tapauksessa, että valtio auttaisi heitä päästämällä kansalaiset bunkkeriin turvaan.

Tämän jälkeen pelaaja oman harkintansa mukaan ottaa ovelle koputtaneita ihmisiä kotiinsa ensin jutusteltuaan heidän kanssaan hetken. Uutisissa paljastetaan vähän väliä uusia tapoja tunnistaa Vierailija, ja päivisin pelaaja saa rajoitetun määrän tutkia sisälle ottamiaan henkilöitä. Mikäli henkilö on pelaajan mielestä Vierailija, pelaaja ampuu hänet aseellaan.

Myöhemmin pelissä pelaaja saa huomata naapurinsa talon palavan ja pian hänen itkuinen tyttärensä koputtaa oveen kertoen hysteerisenä isänsä (pelaajaa alussa varoittanut naapuri) joutuneen Vierailijoiden tappamaksi.

## Lähteet
Ferdinando Bertoni

**Ferdinando Bertoni** (15. elokuuta 1725 – 1. joulukuuta 1813) oli italialainen säveltäjä.

Bertoni opiskeli 1740-luvulla Bolognassa Giovanni Battista Martinin johdolla. Hän työskenteli Basilica di San Marcon pääurkurina ja vuodesta 1785 Baldassare Galuppin seuraajana *maestro di cappellana*. Lisäksi hän toimi Ospedale dei Mendicantin palveluksessa. Bertoni johti usein omien oopperoidensa esityksiä Lontoossa vuosina 1778–1783. Hän sävelsi myös runsaasti hengellisiä teoksia, kuten oratorioita, messuja, requiemin ja psalmeja. Bertonin johdolla opiskeli Simon Mayr.

## Lähteet
Koufospithári

**Koufospithári** () on vuori Keski-Kreikassa. Sen korkeus on  metriä. Vuori sijaitsee Boiotian alueyksikön alueella lounaaseen Pétran kylästä.

Koufospithária on arveltu samaksi vuoreksi kuin antiikin ajan Leibethrion, joka on kuitenkin sijoitettu myös muihin paikkoihin.

## Lähteet
Leibethrion

**Leibethrion** (, myös ; ) on antiikin aikainen nimi jollekin vuorelle Boiotiassa Kreikassa. Se oli osa Helikon (nyk. Elikónas) -vuorta ja sijaitsi Pausaniaan mukaan 40 stadioninmitan eli noin seitsemän kilometrin päässä Koroneiasta.

Leibethrion oli muun Helikonin tavoin pyhitetty muusille, ja siellä oli Pausaniaan mukaan näiden sekä leibethrionlaisten nymfien patsaat. Pausanias kertoo, että siellä oli myös kaksi lähdettä nimiltään Leibethrias ja Petra, jotka muistuttivat naisen rintoja, ja joista tuli vettä kuin maitoa. Vuorella oli myös nymfeille omistettu luola.

Leibethrionia on pidetty todennäköisimmin samana vuorena kuin nykyinen Koufospithári. Joskus Leibethrionin nimi liitetään koko harjanteeseen varsinaisen Koufospithárin ja Paliothíva-vuoren välillä, niin että nimen alle kuuluu myös nykyinen Xerakióna- eli Ágios Vasíleios -vuori. Näin sen on erottanut muusta Helikonista ylälaakso, jossa nykyisin sijaitsee Evangelístrian kylä (aiempi Zagará).

Toisaalta Leibethrioniksi on ehdotettu myös huippua, joka sijaitsee Elikónaksen lounaisosassa sen korkeimman huipun Paliovoúnan ja Megáli Loútsan välissä, tai Megáli Loútsan Tsámi-huippua. Edward Dodwell ja William Gell yhdistivät Leibethrionin Profítis Ilías Granítsas -vuoreen, joka on yleisemmin yhdistetty antiikin Lafystion-vuoreen.

## Lähteet
Atsinanana

**Atsinanana** () on alue Madagaskarin itäosassa, yksi aluehallinnon 24:stä alueesta. Vuoden 2018 väestönlaskennassa sen väkiluku oli 1&nbsp;478&nbsp;472 ja pinta-ala 22&nbsp;030,6 neliökilometriä. Väestöstä kaupunkilaisia oli  prosenttia eli 407&nbsp;358 asukasta. 

Atsinananan alue rajautuu idässä Intian valtamereen. Etelässä naapurina on Vatovavyn, lounaassa Amoron’i Manian, lännessä Vakinankaratran ja Alaotra-Mangoron alueet sekä pohjoisessa Analanjirofon alue.

Aluekeskus on Toamasinan yliopisto- ja satamakaupunki (Toamasina I -piirissä), joka sijaitsee 365 kilometriä kilometriä pääkaupunki Antananarivosta koilliseen. Toamasinan satama on Madagaskarin suurin ja tärkein kauppasatama. Toamasinan yliopisto lukeutuu maan kärkipään yliopistoihin.

Aluehallinnon seuraavalla tasolla Atsinananan alue jakautuu seitsemään piiriin (*district*). Nämä piirit voidaan jakaa edelleen kuntiin (*communes*) ja tätä pienempialaisiin kunnanosiin (*fokontany*). Kunnat vuoden 2018 asukaslukuineen ovat:  
* Antanambao Manampontsy, 61 459 as.
* Brickaville, 209 001 as.
* Mahanoro, 285 526 as. 
* Marolambo, 166 312 as.
* Toamasina I, 325 857 as.
* Toamasina II, 260 456 as.
* Vatomandry, 169 861 as.


Miami de Tamatave.jpg|Rantapuistoa Toamasinassa eli Tamatavessa, taustalla satama-aluetta.
Markt Antsampanana 2019-10-20.jpg| Kadunvarsikauppoja maantien (RN2) varrella Antsampananassa, Atsinananan alueen eteläosassa.
Foulpointe.jpg|Foulpointen turistirantaa Toamasina II -piirissä.
BrickavilleWohnquartier1.jpg|Asuinkatu Brickavillessä.
INDRI-2.JPG|Äärimmäisen uhanalainen indri Betamponan luonnonpuistossa.
}}

## Lähteet
* 
* 

### Viitteet

## Aiheesta muualla
Jorma Kuparinen

**Jorma Sakari Kuparinen** (s. 19. maaliskuuta 1951) on suomalainen meribiologian emeritusprofessori.

Kuparinen syntyi kojeasentaja Veikko Olavi Kuparisen ja vahtimestari Rakel Boginskin perheeseen ja avioitui 1989 musiikinopettaja Riitta Kauppilan kanssa. Kuparinen tuli ylioppilaaksi Karjalan yhteiskoulusta 1972 ja valmistui Helsingin yliopistosta maatalous- ja metsätieteiden kandidaatiksi 1978 ja lisensiaatiksi 1985 ja väitteli siellä maatalous- ja metsätieteiden tohtoriksi 1986. 

Kuparinen oli Vaasan vesipiirin tutkimuspäällikkö 1978–1979, Maj ja Tor Nesslingin säätiön rahoittama tutkija 1980–1982, Walter ja Andrée de Nottbeckin säätiön rahoittama tutkija 1983–1986, Suomen Akatemian nuorempi tutkija 1986–1989 ja Merentutkimuslaitoksen erikoistutkija 1989–1998 ja biologian osaston johtaja 1998–2001. Helsingin yliopiston hydrobiologian dosentti hän oli vuodesta 1987 ja meribiologian professori vuodesta 2001. Kuparinen oli myös vieraileva tutkija Kielin yliopistossa 1987 ja Uudessa Seelannissa kansallisessa vesi- ja ilmakehätutkimusinstituutissa 2004 ja 2005–2006. Hänellä on lisäksi ollut sekä kotimaisia että kansainvälisiä asiantuntija- ja luottamustehtäviä.

## Lähteet
James Hall (geologi)

**James Hall** (1811–1898) oli yhdysvaltalainen geologi ja paleontologi. Hän tutki lähinnä Iowan ja New Yorkin osavaltioiden paleotsooisia muodostumia. Hän käsittelee niitä teoksissaan *Palæontology of New York* (5 osaa, 1847–1879) ja *Geological reports of Iowa* (1858–1860).

## Lähteet

## Aiheesta muualla
Marshall Hall

**Marshall Hall** (1790–1857) oli englantilainen fysiologi. Hän työskenteli sekä käytännöllisen lääketieteen että fysiologian alalla. Käytännön lääketieteen alalla hän keksi menetelmän hukkuneen henkiin pelastamiseksi sekä sähkövirran käyttämisen halvaantumisien luonteen tunnistamiseksi ja parantumismahdollisuuksien selvittämiseksi. Merkittävimmät teokset käsittelevät kuitenkin fysiologisia kysymyksiä, kuten selkäytimen toiminnan ja varsinkin siinä tapahtuvien heijastusilmiöiden alaa. Hänen tutkimuksiaan niissä on pidetty uraauurtavina. Tutkimustulokset hän on esittänyt teoksissa *The reflex function of the medulla oblongata and medulla spinalis* (1833) ja *On the true spinal marrow and the excitomotor system of the nerves* (1837).

## Lähteet
Henry Hallam

**Henry Hallam** (1777–1859) oli englantilainen historioitsija. Hänen merkittävimmät teoksensa ovat *A view of the state of Europe during the middle ages* (1818; käännetty ruotsiksi), jota arvostettiin vielä 1900-luvun alkuvuosina, sekä *Constitutional history of England from the accession of Henry VII to the death of George II* (1827) ja *Introduction to the literature of Europe in the 15, 16 and 17 centuries* (1837-39). Hallamia on pidetty tarkkana ja terävä-älyisenä tutkijana. Hän edusti katsomukseltaan whig-puoluetta.

## Lähteet

## Aiheesta muualla
San Isidron lentotukikohta

**San Isidron lentotukikohta** () on Dominikaanisen tasavallan ilmavoimien tukikohta maan pääkaupunki Santo Domingon itäpuolella. Tukikohta on perustettu vuonna 1953 ja sillä on ollut ilmavoimien ohella myös armeijan toimintaa.

## Historia

San Isidron lentotukikohta avattiin 23. maaliskuuta 1953. Sen tarkoituksena oli tukea Dominikaanisen tasavallan diktaattori Rafael Trujillon kehittämiä ilmavoimia, joista oli tuolloin muodostunut yksi Karibian suurimmista. Lentotukikohdan alkuperäinen nimi oli Base Aérea “Presidente Trujillo” ja nimi muutettiin nykyiseen muotoonsa Base Aérea “San Isidro” Trujillon salamurhan jälkeen vuonna 1961.

Trujillon kuoleman jälkeen lentotukikohdan ja tuolloin sille sijoitettujen panssarijoukkojen komennossa oli Elías Wessin y Wessin, joka käytti aemaansa Trujillon jälkeisen epävakauden aikana. Joulukuussa 1962 populisti ja kommunistiksikin syytetty Juan Bosch voitti presidentinvaalit. Syyskuussa 1963 Wessin tuki hänet syrjäyttänyttä vallankaappausta ja myöhemmin huhtikuussa 1965 hän johti perustuslaillisen vallankumouksen vastaista aseellista liikettä. Yhdysvaltojen presidentti Lyndon B. Johnson päätti lähettää maahan merijalkaväen joukkoja peläten vallankumouksellisen Kuuban kaltaisen hallinnon muodostumista. San Isidro oli Yhdysvaltojen joukkojen tukikohta seuranneen operaatio Power Packin aikana.

## Lähteet
Jens Braage Halvorsen

**Jens Braage Halvorsen** (1845–1900) oli norjalainen kirjallisuushistorioitsija ja kirjastonhoitaja Hänen päätyönsä on  *[[Norsk Forfatter-Lexikon 1814–1880|Norsk forfatter-lexikon]]*, joka käsittää vuodet 1814–1880. Myöhemmät kirjallisuushistorioitsijat usein viittaavat siihen.

## Lähteet
Kurçatov

**Kurçatov** () on piiritasoinen kaupunki Abain alueella Kazakstanissa. Se sijaitsee Irtyšjoen vasemmalla rannalla 130 kilometriä alueen pääkaupungista Semeistä luoteeseen. Kaupungissa oli 10&nbsp;006 asukasta vuonna 2025.

Paikkakunta on perustettu vuonna 1947 Semipalatinskin ydinkoealueen yhteyteen. Sen nimenä oli aluksi Moskva-400 ja myöhemmin Semipalatinsk-21. Vuonna 1974 siitä tuli kaupunki, joka nimettiin Neuvostoliiton ydinaseohjelman ensimmäisen johtajan Igor Kurtšatovin mukaan.

Kaupungissa toimii Kazakstanin ydintutkimuskeskus, johon kuuluvat ydinenergian, säteilyturvallisuuden ja ekologian ja geofysiikan instituutit sekä alueellinen maanjäristysten ennustamiskeskus. Lisäksi on muun muassa geologian tutkimuslaitos ja kaivosyritys. Nähtävyyksiin kuuluu säteilyturvallisuuden ja ekologian instituutin museo. Asukkaista 60,0 prosenttia on kazakkeja ja 33,2 prosenttia venäläisiä (vuonna 2025).

## Lähteet

## Aiheesta muualla
* Kaupungin sivusto
Luettelo Kansallisen Kokoomuksen puoluekokouksista

Tämä on luettelo **[[Kansallinen Kokoomus|Kansallisen Kokoomuksen]]** puoluekokouksista. Kokoomus on vuodesta 1918 lähtien järjestänyt yhteensä 72 varsinaista puoluekokousta.

## Puoluekokoukset

## Katso myös
* Kansallinen Kokoomus
* Kansallisen Kokoomuksen historia

## Lähteet
Aura-neito

**Aura-neito** tai lyhyemmin **Aura** oli Suomen varhaisin henkilöitymä 1800-luvun alkupuolelta ja Suomi-neidon esimuoto. Aura-neitoa pidettiin koko Suomen henkilöitymänä etenkin Ruotsissa ja muissa Skandinavian maissa, joissa hänet rinnastettiin muiden Pohjoismaiden naispuolisiin henkilöitymiin. Suomessa Aura yhdistettiin lähinnä vain Turkuun.

Aura-neito sai nimensä Turun halki virtaavasta Aurajoesta. Hahmon takana on Aurajoen jokijumaluus, jota vaalittiin antiikin jokijumaluuksien pohjalta Turun akatemian piirissä. Seppelöidyn neidon hahmossa tämä jokijumaluus kuvattiin Henrik Gabriel Porthanin puheen sisältävässä vihkosessa vuodelta 1782.

Ruotsin kirjallisuuteen Auran toi runoilija Bengt Lidner runossaan "Ode till finske soldaten" vuodelta 1788. Siinä hän käyttää Turun porvaristosta nimitystä ”Du Auras Folk”, ’sinä Auran väki’. Lidnerin vaikutuksesta ruotsalainen Per Henrik Ling julkaisi vuonna 1810 poliittisen runon "Gylfe", jossa hän kuvaa Venäjän Ruotsilta ryöstämää Suomea Aura-morsiamena ja Ruotsia Gylfe-kuninkaana. Runoteos sai Ruotsissa paljon julkisuutta ja teki Aurasta siellä koko Suomen henkilöitymän. Suomea kutsuttiin Ruotsin lehdistössä jopa ”Auran maaksi”, ja runoilijat kirjoittivat ”Auran rannoista” Suomen rantoihin viitatessaan. Myös Ruotsissa tuolloin oleskelleet suomalaiset alkoivat käyttää nimitystä.

Suomessa Auraa pidettiin Ruotsista poiketen vain turkulaisena henkilöitymänä. Aura-neito kuvattiin esimerkiksi vuonna 1812 julkaistun Turun akatemian muistomitalin takapuolella lyyran kanssa sekä vuosina 1817–1818 julkaistussa *[[Aura (kalenteri)|Aura]]*-kalenterissa.

Runotar Aura alkoi Suomessa unohtua, kun yliopisto siirrettiin Turusta Helsinkiin. Ruotsissa Aura väistyi Suomen henkilöitymänä 1800-luvun lopulla. Hänet korvasi Suomen henkilöitymänä Suomi-neito, jossa on paljon Auran piirteitä.

## Lähteet
Ragna Bley

**Ragna Bley** (s. 1986 Uppsala, Ruotsi) on Ruotsissa syntynyt ja Norjassa toimiva taiteilija, joka työskentelee maalaustaiteen, kuvanveiston, tekstin ja performanssin parissa.

Bley opiskeli Oslon taidekorkeakoulussa, mistä hän valmistui 2011 kuvataiteen kandidaatiksi. Hän suoritti 2015 maisterintutkintonsa Lontoon Royal College of Artista. Bleyn yksityisnäyttelyitä on ollut Malmön taidehallissa, Oslossa Kunstnernes Husissa ja OSL Contemporaryssä sekä New Yorkissa Downs & Rossissa ja Lontoossa Pilar Corriassa. Bley on yksi vuoden 2025 Ars Fennica -ehdokkaista.

## Lähteet
Andreas Romberg

**Andreas Jakob Romberg** (27. huhtikuuta 1767 Vechta – 10. marraskuuta 1821 Gotha) oli saksalainen viulisti ja säveltäjä.

Romberg sai opetusta isältään, klarinetisti-viulisti Gerhard Heinrich Rombergilta (1745–1819). Hän teki debyyttinsä 7-vuotiaana Münsterissä serkkunsa Bernhard Rombergin kanssa. Romberg kiersi serkkunsa kanssa Frankfurtissa, Pariisissa ja Italiassa. Wienissä he ystävystyivät vuonna 1796 Joseph Haydnin kanssa. Serkukset soittivat myös orkesterissa Bonnissa vuosina 1790–1793 ja kuuluivat Ackermannin teatterin oopperaorkesteriin. Romberg omistautui 1800-luvun alusta saakka pääasiassa säveltämiselle ja asui Hampurissa. Vuonna 1815 hänet kutsuttiin hovikapellimestariksi Gothaan. Myös hänen poikansa Heinrich Maria (1802–1859) ja Ciprian Friedrich (1807–1865) loivat uran musiikissa. 

Rombergin tuotantoon kuuluu lukuisia oopperoita, kymmenen sinfoniaa, 20 viulukonserttoa, muita konserttoja, 19 jousikvartettoa, muuta kamarimusiikkia, kuoroteoksia ja yksinlauluja.

## Lähteet
Hallström

**Hallström** on muun muassa seuraavien henkilöiden sukunimi:

* Gustaf Hallström (1880−1962), ruotsalainen arkeologi
* Ivar Hallström (1826–1901), ruotsalainen säveltäjä
* Lasse Hallström (s. 1946), ruotsalainen elokuvaohjaaja
* Per Hallström (1866–1960), ruotsalainen kirjailija ja kemisti

## Katso myös
* Hällström
3397 Leyla

**3397 Leyla (1964 XA)** on keskikokoinen asteroidi, jonka kiertorata leikkaa Marsin kiertoradan. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin  ja sen pyörähdysaika akselin ympäri on .

Asteroidi on nimetty Nancy Leyla Lohmillerin (s. 1985) mukaan.

## Lähteet
Serebriansk

**Serebriansk** () on kaupunki Itä-Kazakstanin alueen Altain piirissä Kazakstanissa. Se sijaitsee Irtyšjoen oikeanpuoleisella rannalla 75 kilometriä alueen pääkaupungista Öskemenistä kaakkoon. Kaupungissa oli 6&nbsp;833 asukasta vuonna 2025.

Serebriansk on perustettu Būqtyrman vesivoimalaitoksen rakentajien asuintaajamaksi vuonna 1953. Siitä tuli kaupunki vuonna 1962.

Serebrianskin kautta kulkee Öskemenistä Altaihin johtava maantie ja rautatie. Irtyšin rannalla on laivalaituri. Kaupungissa on elintarvike- ja kevyttä teollisuutta sekä veturivarikko. Būqtyrman voimalaitos sijaitsee kolmen kilometrin päässä kaupungista.

## Lähteet
Despro

**Despro Engineering Oy** on suomalainen asiantuntijapalveluyritys, joka tarjoaa insinööri- ja konsultointipalveluja sähköverkko- ja tietoliikennefrastruktuurin, uusiutuvan energian sekä teollisuuden hankkeissa. Yritys on perustettu vuonna 2015 ja sen kotipaikka on Tampere. Despro keskittyy koko verkon elinkaaren palveluihin suunnittelusta käyttöönottoon ja ylläpitoon.

## Historia
Despro Engineering Oy perustettiin vuonna 2015. Yhtiö on kasvanut nopeasti ja työllistää yli 150 asiantuntijaa useilla paikkakunnilla Suomessa.

## Toiminta ja liiketoiminta-alueet
Despro tarjoaa asiantuntijapalveluja useilla eri toimialoilla:

* Sähköverkot – Jakelu- ja siirtoverkkosuunnittelu, ilma- ja maakaapeliverkot, rakennesuunnittelu, rakennuttaminen ja valvonta.
* Sähköasemat – Sähköasemien suunnittelu, rakennuttaminen, käyttöönotto ja testaus.
* Uusiutuva energia – Tuuli- ja aurinkovoimahankkeet, energiavarastot (BESS) sekä verkkoliityntöjen suunnittelu ja toteutus.
* Tietoliikenne – Kuitu- ja mobiiliverkkojen suunnittelu, laitehuoneet ja elinkaaripalvelut.
* Datakeskuspalvelut – Datakeskushankkeiden sähkö- ja verkkoliityntöjen suunnittelu, datakeskusten kehittäminen, varavoimaratkaisut sekä KJV-vaatimukset.
* Mittaukset – Mittauspalvelut sähköverkon, uusiutuvan energian ja teollisuuden tarpeisiin.

Despron tytäryhtiö Despro Teollisuuspalvelut Oy vastaa teollisuuden asiantuntijapalveluista, kuten laitosten turvallisuudesta, LVIA- ja energiatehokkuuden suunnittelusta sekä paloturvallisuudesta.

## Organisaatio ja omistus
Yhtiön toimitusjohtajana toimii Antti Savolainen ja hallituksen puheenjohtajana Sami Somero. Yhtiö on johdon ja henkilöstön omistuksessa, eikä sillä ole ulkopuolisia sijoittajaomistajia.

## Taloudellinen kehitys
Yrityksen liikevaihto on kasvanut vuosittain, ja henkilöstömäärä on kasvanut tasaisesti. Despro kuuluu keskisuuriin suunnittelu- ja konsultointiyrityksiin energia-, tietoliikenne- ja teollisuusalan infrastruktuurihankkeissa Suomessa. Despro Engineering Oy liikevaihto kasvoi vuonna 2024 noin 13,1 miljoonaan euroon, mikä merkitsee noin 26,7 % kasvua edellisvuoteen verrattuna. Vastaavana tilikautena liiketoiminnan voitto oli noin 1,1 miljoonaa euroa, ja liikevoittoprosentti oli noin 8,7 %.

## Lähteet
Şemonaiha

**Şemonaiha** () on kaupunki ja Şemonaihan piirin hallinnollinen keskus Itä-Kazakstanin alueella Kazakstanissa. Se sijaitsee Irtyšin sivujoen Oban varrella 110 kilometriä alueen pääkaupungista Öskemenistä luoteeseen. Kaupungissa oli 18&nbsp;029 asukasta vuonna 2025.

Keski-Venäjältä paenneiden talonpoikien 1600-luvulla perustamasta Şemonaihasta tuli taajama vuonna 1936 ja kaupunki vuonna 1961. Sen kehitys perustui lähistöllä sijaitsevaan kuparikaivokseen ja rikastamoon.

Şemonaihan kautta kulkee Öskemenistä Venäjälle johtava maantie. Kaupungissa on rakennustarviketeollisuutta ja erilaisia palveluja.

## Lähteet

## Aiheesta muualla
* Şemonaihan piirin sivusto
Brandon Bussi

**Brandon Bussi** (s. 25. kesäkuuta 1998 Sound Beach, New York, Yhdysvallat) on yhdysvaltalainen jääkiekkomaalivahti. Bussi edustaa NHL-joukkue Carolina Hurricanesia.

Ennen NHL-uraansa Bussi pelasi USHL-joukkue Muskegon Lumberjacksissa ja Länsi-Michiganin yliopiston joukkueessa. Hän on varaamaton pelaaja. Maaliskuussa 2022 hän teki sopimuksen Boston Bruinsin kanssa. Heinäkuussa 2025 hän teki sopimuksen Florida Panthersin kanssa. Lokakuussa 2025 Panthers asetti hänet siirtolistalle josta Carolina Hurricanes poimi hänet joukkueeseensa.

Bussi on pelannut yksitoista NHL:n runkosarjan ottelua. Näistä otteluista hän on torjunut kymmenen voittoa. Hänen torjuntaprosenttinsa on 91,0% ja hänen päästettyjen maalien keskiarvonsa on 2,07 päästettyä maalia ottelua kohden. Uran tilastot päivitetty 12. joulukuuta 2025.

## Lähteet
Uefa Super Cup 2024

**Uefa Super Cup 2024** oli järjestykseltään 49. Uefa Super Cupin ottelu. Siinä kohtasivat kaksi hallitsevaa Euroopan seurajoukkueiden pääkilpailujen mestaria Mestarien liigan voittaja ja Eurooppa-liigan voittaja. Ottelu pelattiin 14. elokuuta 2024 Kansallisstadionilla, Varsovassa, Puolassa. Real Madrid voitti ottelun 2–0 ja saavutti seurahistoriansa yhdeksännen UEFA Super Cupin mestaruuden.

## Tapahtumapaikka
Varsovan kansallisstadionin valitsemisesta ottelupaikaksi päätettiin 26. syyskuuta 2023 järjestetyssä Uefan järjestelykomitean kokouksessa Limassolissa, Kyproksella.

Stadion isännöi vuoden 2012 jalkapallon Euroopan-mestaruuskilpailujen kolme alkulohkon ottelua, puolivälierän ja välierän sekä se toimi myös Eurooppa-liigan loppuottelun 2015 pelipaikkana.

## Joukkueet

## Ottelu

{| width="100%"
|valign="top" width="40%"|

|valign="top"|

|valign="top" width="50%"|

## Lähteet
1-heptyyni

**1-heptyyni** (C7H12) on alkyyneihin kuuluva orgaaninen yhdiste. Yhdistettä voidaan käyttää lähtöaineena orgaanisen kemian synteeseissä.

## Ominaisuudet, valmistus ja käyttö
Huoneenlämpötilassa 1-heptyyni on väritöntä tai kellertävää nestettä. Yhdiste liukenee erittäin niukasti veteen, mutta liukenee hyvin useisiin orgaanisiin liuottimiin, esimerkiksi etanoliin, dietyylieetteriin, kloroformiin ja bentseeniin.

1-heptyyniä voidaan valmistaa deprotoinoimalla etyyniä ammoniakiin liuotetulla natriumilla, ja muodostuva natriumasetylidi reagoi bromipentaanin kanssa muodostaen 1-heptyyniä.

1-heptyyniä käytetään lähtöaineena valmistettaessa esimerkiksi hajusteita ja maatalouskemikaaleja. Erityisesti sitä käytetään linolihappojohdannaisten valmistukseen.

## Lähteet
Molybdeenitrijodidi

**Molybdeenitrijodidi** (MoI3) on molybdeenin ja jodin muodostama yhdiste ja samalla yksi molybdeenin jodideista. Muita molybdeenin jodideja ovat kompleksiset Mo6I12, Mo6I16, Mo6I18 sekä kationinen [Mo6I8]4+.

Molybdeenitrijodidia voidaan valmistaa pelkistävällä metateesireaktiolla molybdeenipentakloridista (MoCl5) ja piitetrajodidista (SiI4) 150°C:n lämpötilassa.

## Lähteet

## Aiheesta muualla
Alex Myntti

**Alex Myntti** (s. 27. maaliskuuta 2008) on suomalainen jalkapalloilija, joka edustaa Veikkausliigassa pelaavaa Vaasan Palloseuraa. Myntti on Bollklubben-48:n kasvatti. Hän on pelipaikaltaan laitapelaaja.

## Ura
Myntti aloitti jalkapallouransa neljävuotiaana tammikuussa 2013 BK-48:n riveissä. Hän siirtyi Bollklubbenista Vaasan seudun jalkapalloseurojen yhteiseen Wasa Fotbollsakademiin vuonna 2021 ja oli mukana voittamassa Kai Pahlman -turnauksen hopeaa vuonna 2023. Myntti siirtyi Vaasan Palloseuran juniororganisaatioon syksyllä 2024.

Myntti teki Veikkausliigadebyyttinsä 17-vuotiaana Vaasan Palloseurassa 4. lokakuuta 2025 AC Oulua vastaan. Samalla kaudella hän pelasi Palloseuran P17-joukkueessa, sekä Suomen alle 17-vuotiaiden jalkapallomaajoukkueessa. Kaudella 2026 Myntti teki Palloseuran kanssa kolmevuotisen sopimuksen, jonka myötä hänet nostettiin seuran edustusjoukkueeseen.

## Lähteet
Alexander Wik

**Alexander Wik** (s. 2008) on suomalainen jalkapalloilija, joka edustaa Veikkausliigassa pelaavaa Vaasan Palloseuraa. Hän on pelipaikaltaan puolustaja.

## Lähteet
Axel Hamberg

**Axel Hamberg** (1863–1933) oli ruotsalainen geologi ja maantieteilijä. Hän oli vuodesta 1907 maantieteen professori Tukholman korkeakoulussa. Hän oli mukana A. E. Nordenskiöldin Grönlannin retkellä 1883 ja osallistui sen jälkeen muihinkin arktisiin tutkimusretkiin. Hänen tärkeimpiä töitään oli Ruotsin Lapin tunturivuoristojen tutkimisessa. Siellä hän kohdisti huomiota pääasiassa jäätiköihin mutta teki myös muissa suhteissa monipuolisia geologisia, maantieteellisiä ja ilmatieteellisiä havaintoja. Tulokset niistä on julkaistu laajassa teoksessa ''Naturwissenschaftliche Untersuchungen des Sarekgebietes in Schwedisch-Lappland.

Hamberg julkaisi tutkimuksia myös mineralogian, hydrografian ja fysiikan aloilta.

Hambergin nimeä kantaa Jäämerellä Norjaan kuuluva jäätikkö Hambergbreen. Jäätikkö on ohentunut sadassa vuodessa (1900–2000) ylimmältä osaltaan 60–100 metriä.

## Lähteet

## Aiheesta muualla

* Axel Hamberg -sivusto ] Arkistoituna
* Axel Hamberg, Riksarkivet
Mamliut

**Mamliut** () on kaupunki ja Mamliutin piirin hallinnollinen keskus Pohjois-Kazakstanin alueella Kazakstanissa. Se sijaitsee metsäarovyöhykkeellä 40 kilometriä alueen pääkaupungista Petropavlista länteen. Kaupungissa oli 6&nbsp;723 asukasta vuonna 2025.

Venäjältä tulleet siirtolaiset perustivat Mamliutin vuonna 1814. Siitä tuli piirikeskus vuonna 1932 ja kaupunki vuonna 1969. Neuvostoaikana Mamliutin tärkein yritys oli karjanhoidon laitteita valmistanut konepaja.

Mamliutin kautta kulkee Petropavlin ja Qostanayn välinen maantie sekä Omskin ja Kurganin välinen rautatie. Kaupungissa on elintarviketeollisuutta.

## Lähteet

## Aiheesta muualla
* Mamliutin piirin sivusto
Sergeev

**Sergeev** () on kaupunki ja Şal aqynin piirin hallinnollinen keskus Pohjois-Kazakstanin alueella Kazakstanissa. Se sijaitsee Išimjoen vasemmalla rannalla 170 kilometriä alueen pääkaupungista Petropavlista lounaaseen. Kaupungissa oli 8&nbsp;040 asukasta vuonna 2025.

Ukrainasta ja Venäjältä tulleet siirtolaiset perustivat Sergeevin kylän vuonna 1896. Sitä ennen paikan nimenä oli Aiutas. Sergeevistä tuli kaupunki vuonna 1969.

Kaupungissa on rakennustarvike-, kemian ja elintarviketeollisuutta. Sen lähellä sijaitsee Sergeevin tekojärvi ja pieni vesivoimalaitos.

## Lähteet

## Aiheesta muualla
* Şal aqynin piirin sivusto
Uefa Super Cup 2023

**Uefa Super Cup 2023** oli järjestykseltään 48. Uefa Super Cupin ottelu. Siinä kohtasivat kaksi hallitsevaa Euroopan seurajoukkueiden pääkilpailujen mestaria Mestarien liigan voittaja ja Eurooppa-liigan voittaja. Ottelu pelattiin 16. elokuuta 2023 Karaiskakis Stadionilla, Pireuksessa, Kreikassa. Varsinainen peliaika päättyi 1–1 ja Manchester City voitti rangaistuspotkukilpailun 5–4 ja saavutti seurahistoriansa ensimmäisen Uefa Super Cupin mestaruuden.

## Tapahtumapaikka
Alun perin Kazan Arena, Kazanissa, Venäjällä valittiin pelipaikaksi Uefan järjestelykomitean kokouksessa 2. maaliskuuta 2020. Myös Albanian jalkapalloliitto ilmoitti haluavansa isännöidä ottelua maan pääkaupunki Tiranassa.

Kazan Arena oli aikaisemmin isännöinyt vuoden 2018 jalkapallon maailmanmestaruuskilpailuiden neljä alkulohkon ottelua, neljännesvälierän ja puolivälierän.

25. tammikuuta 2023 Uefan järjestelykomitea päätti siirtää ottelun pelattavaksi Karaiskakis Stadionille, Pireukseen, Kreikkaan Venäjän helmikuussa 2022 aloittaman hyökkäyssodan vuoksi.

## Joukkueet

## Ottelu

{| width="100%"
|valign="top" width="40%"|

|valign="top"|

|valign="top" width="50%"|

## Lähteet
Santo Domingo Este

**Santo Domingo Este** on kunta Dominikaanisessa tasavallassa pääkaupunki Santo Domingon itäpuolella sen esikaupunkialueella. Kunta on muodostettu hallinnollisen uudistuksen yhteydessä vuonna 2001. Vuonna 2022 kunnan asukasluku oli 1&nbsp;029&nbsp;117.

## Maantiede

Santo Domingo Este sijaitsee Dominikaanisen tasavallan Santo Domingon provinssissa pääkaupunki Santo Domingon itäpuolella. Se on yksi Santo Domingon provinssin seitsemästä kunnasta. Pääkaupungista kuntaa erottaa Ozamajoki.

Kunnassa sijaitsee San Isidron lentotukikohta.

## Historia
Nykyinen kunta on muodostunut vuonna 2001, jolloin pääkaupunki Santo Domingo (*Distrito Nacional*) ja Santo Domingon provinssi erotettiin omiin alueisiinsa. Samalla perustettuun uuteen Santo Domingo Esten kuntaan kuului alkujaan myös San Antonio de Guerra, joka erotettiin omaksi kunnakseen vuonna 2005.

Idea Santo Domingo Esten itsehallinnosta ei ollut vuonna 2001 uusi. Eri tavoin samaa asiaa oli kaavailtu jo vuodesta 1975. Vuonna 1984 parlamentille esitettiin lakiehdotus Santo Domingo Orientalin provinssin perustamisesta, mutta tuolloin lakiehdotusta pidettiin perustuslain vastaisena. 

## Väestö
Santo Domingo Este asukasluku oli vuoden 2022 väestönlaskennan mukaan 1&nbsp;029&nbsp;117. Kunta on tiheään asuttua pääkaupungin esikaupunkialuetta.

## Lähteet
Osman Hamdi Bey

**Osman Hamdi Bey** (1842–1910) oli turkkilainen poliitikko, taidemaalari ja arkeologi. Hän sai kasvatuksensa Euroopassa, opiskeli maalaustaidetta Jean-Léon Gérômen johdolla Pariisissa ja oli 1868–1870 kuvernöörinä Bagdadissa. Hänet nimitettiin 1882 perustamansa taidekoulun ja Konstantinopolin keisarillisten museoiden johtajaksi, jossa tehtävässä hän hyödytti Lähi-idän muinaistutkimusta. Hän julkaisi Théodore Reinachin kanssa *La nécropole royale de Sidon* (1892–1896).

## Lähteet

## Aiheesta muualla
Mätälammi

**Mätälammi** on Uudellamaalla Hyvinkäällä Kuumolan lähellä sijaitseva lampi.

## Maantietoa
Mätälammi on 150&nbsp;metriä pitkä, 100&nbsp;metriä leveä, ja sen pinta-ala on 1,0&nbsp;hehtaaria. Se on Usmin järvialueen itäisimpiä lampia. Se on muodostunut kallioisten mäkien väliseen painanteeseen. Sen ympäristö on soistunutta metsämaata. Lammen eteläpuolella kohoaa jyrkänteinen Vaskivuori ja kaakkoispuolella on kauempana Hopeavuori. Vaskivuori kohoaa 30&nbsp;metriä vedenpinnan yläpuolelle, kuten tekee myös itäpuolinen mäki. Vaikka pohjoinen mäki kohoaa kuitenkin vielä 40&nbsp;metriä ylemmäksi, on mäkien väliset laaksot lähes yhtä alavia kuin lampikin. Mätälammissa ei ole kartan mukaan saaria ja sen rantaviivan pituus on 400&nbsp;metriä. Rannat ovat kaikki suomaata ja lampi on autio. Sen lounaispuolelta kulkee ohi kävelypolku, joka haarautuu Vaskivuorelle nousevaksi kiertopoluksi.

## Luontoarvoja
Mätälammi sisältyy vesialueineen Kytäjän-Usmin metsäalueeseen, joka on Metsähallituksen alainen alue ja joka sisältyy Suomen Natura&nbsp;2000-ohjelmaan (FI0100051, 22,66&nbsp;km²). Vaskivuoren alue ja Mätälammin sisältävä suo muodostavat siinä oman kokonaisuuden.

Mätälammin purolehto on todettu valtakunnallisesti arvokkaaksi luontotyypiksi. Mätälammin luona on jäljellä vielä myös iäkkäitä, osin soistuneita kuusikoita, jotka ovat linnustolle kuten pohjantikalle tärkeitä. Mätälammilla pesii myös uhanalainen pikkusieppo. Lehdoissa esiintyy useita vaateliaita lehtokasveja, kuten esimerkiksi humala, kullero ja Uudellamaalla uhanalainen kaiheorvokki.

## Vesistösuhteet
Mätälammi sijaitsee Vantaanjoen vesistössä (vesistöaluetunnus&nbsp;21) Kytäjärven alueella&nbsp;(21.03), jonka Kytäjoen alaosan alueeseen&nbsp;(21.031) lampi kuuluu. Lampeen tulee koillisesta Usminjärvestä oja, joka on perattu suoraksi ojaksi. Mätälammin lounaisrannasta alkaa sen laskuoja, joka yhtyy 650&nbsp;metrin päästä metsä- ja peltoalueen kuivatusojiin. Ne yhtyvät etelämpänä Kytäjokeen. Mätälammin vedenpinnan korkeus on 91,8&nbsp;metriä mpy&nbsp;(N2000).

## Lähteet
Huutamisen taito

**Huutamisen taito** on vuonna 2025 ensi-iltansa saanut suomalainen psykologinen draamaelokuva, jonka on ohjannut ja käsikirjoittanut Josefina Rautiainen. Se on hänen ensimmäinen pitkä elokuvansa. Elokuvan pääosissa näyttelevät Jonna Järnefelt, Alina Tomnikov, Samuel Kujala, Elina Knihtilä ja Tobias Zilliacus. Elokuvassa psykoterapeutti Anu (Järnefelt) hoitaa nuorta naista, Heloisaa (Tomnikov), joka kärsii pakonomaisista ja aggressiivisista ajatuksista.

*Huutamisen taito* sai ensi-iltansa 31. lokakuuta 2025 Nordisk Filmin levittämänä.

## Lähteet

## Aiheesta muualla
**Huutamisen taito* -elokuvan traileri Youtubessa.